239 



som ovenfor anført Ophioglossum som kun fundet ved 

 Svovlkilder. 



Solfataraerne ved Reykjanes-Fyr danne et stort Kom- 

 plex med mange Udbrudssteder, som kunne adskilles i 

 to Slags: den ene Slags, Dyndpølene, har et Bassin, hvori 

 der koger og bobler en graalig Vælling, som sprøjter ud over 

 de nærmeste, ofte meget hede Omgivelser; disse bestaa 

 undertiden kun af en tynd graa eller gulrød Skorpe, som 

 dækker en blød Grød af samme Slags som den boblende 

 Vælling, og det er derfor ret farligt at vove sig for langt ud; 

 kun sjældent (jeg saa det blot ved den største Dyndpøl 

 Gunna) fremkommer der mere varmt Vand, end der kan 

 fordampe, saa der findes oftest intet Afløb. Den anden Slags 

 er mindre Huller, hvori den kogende Vælling — som vel 

 ogsaa her findes — ligger længere nede i Jorden; man ser 

 imidlertid blot et Hul, som mere eller mindre lodret gaar 

 ned i Jorden, og hvoraf varme, svovlbrinteholdige Dampe 

 stige op. Der findes selvfølgelig Overgange mellem disse to 

 Slags Udbrudshuller, men da Vegetationen optræder paa en 

 noget forskjellig Maade, har jeg skilt dem ad. Hele Omegnen 

 af disse mange Udbrudshuller er gjennemvarmet (20° — 30°), 

 og Vegetationen har derved faaet et ejendommeligt Præg. 

 Nær op til Dyndpølene er Jordbunden fuldstændig bar, og 

 først i nogen Afstand begynde Planterne at indfinde sig; 

 nærmest voxede et Netværk, dannet af Agrostis alba med dens 

 lange Udløbere, og udenfor dette kom et tæt, lavt Tæppe af 

 Sagina proaumbens , Cerastium vulgatum, Plantago major 

 (Dværgform), Stellaria media, og i stor Mængde Grimmia 

 hypnoides; lidt længere borte kom mange andre Planter til, 

 saaledes vil jeg nævne: Thymus Serpyllum, Saxifraga deci- 

 piens og blomstrende Euphrasia latifolia, Anthyllis, Poten- 

 tilla verna og en meget storblomstret og robust Ranunculus 

 acer; disse sidstnævnte Arter blomstrede endnu (13. Juni 1896) 

 ikke paa almindelig, ikke varm Jordbund; Euphrasia' en saa 

 jeg ikke i Blomst ellers før over en Maaned senere. Ejen- 



